open-index/open-wikipedia-markdown huggingface dataset:
Amazon Prime Video

**Amazon Prime Video**, ou sinxelamente **Prime Video**, é un servizo estadounidense de streaming e alugamento de vídeo de subscrición baixo demanda ofrecido por Amazon como servizo autónomo ou como parte da subscrición a Prime de Amazon. O servizo distribúe principalmente filmes e series de televisión producidas por Amazon Studios e MGM Holdings ou con licenza de Amazon, como Amazon Originals. Este servizo tamén conta con contido doutros provedores, complementos de contido, eventos deportivos en directo e servizos de compra e alugamento de vídeos.

Operando en todo o mundo, o servizo pode requirir unha subscrición completa a Prime para acceder. En países como os Estados Unidos, o Reino Unido e Alemaña, pódese acceder ao servizo sen unha subscrición a Prime completa, mentres que en Australia, o Canadá, Francia, a India, Turquía e Italia só se pode acceder a el a través dunha sitio web dedicado. Prime Video ofrece ademais un servizo complementario de contido en forma de canles, chamados Amazon Channels ou Prime Video Channels, que permiten aos usuarios subscribirse a servizos adicionais de subscrición de vídeo doutros provedores de contido dentro de Prime Video.

## Notas 
## Véxase tamén
### Outros artigos
* Lista de títulos con versión en galego nas plataformas de streaming
Microfibrila

O termo **microfibrila** utilízase para designar unha fibrila moi fina ou filamento, que pode estar formado por proteínas (fibrilina, coláxeno) ou por compostos non proteicos como a celulosa da parede celular das plantas.

## Microfibrilas de celulosa 
A celulosa sintetízase pola celulosa sintase da membrana celular. A medida que se sintetizan as fibrilas de celulosa, crecen extracelularmente e son empurradas contra as células veciñas. Finalmente, isto ten como resultado que a célula queda envolta por unha capa de microfibrilas, a cal constitúe a parede celular. A organización das microfibrilas que forman a parede celular primaria é bastante desorganizada. Porén, na parede celular secundaria teñen unha maior organización en capas, nas cales as microfibrilas son paralelas en cada capa, pero teñen distinta dirección nas sucesivas capas.

## Microfibrilas proteicas 
## Fibrilina 
As microfibrilas de fibrilina fórmanse no tecido conectivo, principalmente feitas de fibrilina-1 e proporcionan  elasticidade. Durante a ensamblaxe, as microfibrilas teñen unha disposición repetitiva de colar de doas producida polos enlaces cruzados entre as moléculas que forman un padrón estriado cunha periodicidade dada cando se ven tinguidas baixo o microscopio electrónico. Na formación de fibras elásticas, as microfibrilas de fibrilina guían o depósito de tropoelastina (precursor da elastina) e permanecen formando a capa externa das futuras fibras de elastina maduras. As microfibrilas están tamén asociadas coa comunicación celular. A formación de microfibrilas na rexión pericelular afecta á actividade dun factor de crecemento chamado TGFβ. As mutacións na fibrilina afectan o funcionamento do TGFβ

## Coláxeno 
O coláxeno está formado por monómeros de tropocoláxeno. Os monómeros de tropocoláxeno colócanse liñalmente cabeza con cola e paralalemente a outros e con certo desfase, formando microfibrilas e despois fibrilas. O coláxeno así formado pode unirse ás membranas celulares por medio de diversas proteínas, como a fibronectina e a integrina. As fibrilas de coláxeno poden unirse formando fibras de coláxeno máis grandes.

## Notas 
## Véxase tamén 
### Outros artigos 
*Fibrila
Lightyear (filme)

***Lightyear*** é un filme estadounidense de 2022 dirixido por Angus MacLane. É un filme de animación, aventuras, ciencia ficción e acción producido por Walt Disney Pictures e Pixar Animation Studios, e distribuído por Walt Disney Studios Motion Pictures. O filme é un spin-off da franquía *Toy Story*, e é o quinto título da serie de filmes. Céntrase no personaxe de Buzz Lightyear, aínda que no canto de seguir o elenco de personaxes de xoguete da franquía principal, o filme preséntase como parte dunha franquía dentro dos filmes de *Toy Story*, nos que Lightyear é un personaxe. Foi co-escrito e dirixido por Angus MacLane, foi producido por Galyn Susman, e está protagonizado por Chris Evans como a voz do personaxe principal, xunto con Keke Palmer, Peter Sohn, Taika Waititi, Dale Soules, James Brolin e Uzo Aduba nos personaxes secundarios.

## Personaxes 
* Chris Evans como Buzz Lightyear
* Keke Palmer como Izzy Hawthorne
** Keira Hairston como versión máis nova de Izzy
* Peter Sohn como Sox
** Sohn como a voz dunha versión máis vella de Sox usada por Zurg
* Taika Waititi como Mo Morrison
* Dale Soules como Darby Steel
* James Brolin como Zurg
* Uzo Aduba como Alisha Hawthorne
* Mary McDonald-Lewis como I.V.A.N.
* Isiah Whitlock Jr. como Comandante Cal Burnside
* Angus MacLane como ERIC, DERIC e Zyclops
* Bill Hader como Featheringhamstan / The Rookie
* Efren Ramirez como Airman Diaz

## Notas
Filmin

**Comunidad Filmin S.L.**, ou tamén **Filmin**, é unha plataforma de cinema en liña creada en España. Ofrece contidos audiovisuais, cinema de autor, independente, cinema comercial en forma de vídeo baixo demanda en streaming e de forma legal baixo subscrición. 

Filmin creouse co apoio de distribuidoras independentes de España. En 2020, os fondos de investimento Nazca e Seaya Ventures, accionista de Cabify e Glovo, adquiriron o 51% da plataforma española.

## Notas
HBO Max

**HBO Max** é un servizo estadounidense de streaming propiedade de Warner Bros. Discovery. Foi lanzado nos Estados Unidos o 27 de maio de 2020, e o servizo constrúese arredor das bibliotecas de contido de HBO, Warner Bros., e as súas marcas relacionadas. O servizo tamén ofrece a primeira programación do servizo de televisión de pago de HBO, programación orixinal baixo o selo "Max Originals" (incluíndo os programas producidos en conxunto con Warner Bros. Discovery, como Cartoon Network e Adult Swim), e contido adquirido mediante acordos de bibliotecas de terceiros (como aqueles con estudios cinematográficos para dereitos de televisión de pago) e acordos de coprodución (como aqueles con BBC Studios e Sesame Workshop entre outros).

O servizo substitúe tanto a HBO Now, un servizo SVOD de HBO anterior, como a HBO Go, a plataforma de transmisión baixo demanda para os subscritores da televisión de pago de HBO. Nos Estados Unidos, os subscritores de HBO Now e os subscritores de televisión de pago de HBO migraron a HBO Max sen ningún custo adicional, suxeito á dispoñibilidade e á compatibilidade do dispositivo. HBO Max tamén suplantou o compoñente de streaming do servizo DC Universe de DC Entertainment, e a súa serie orixinal foi migrada a HBO Max como Max Originals. O servizo HBO Max comezou a expandirse nos mercados internacionais en 2021.

## Véxase tamén
### Outros artigos
* Lista de títulos con versión en galego nas plataformas de streaming
The Predator (filme)

***The Predator*** é un filme estadounidense de 2018 dirixido por Shane Black e escrito por Black e Fred Dekker. É o cuarto título da franquía *Predator*. Black tivo un papel secundario no filme orixinal, mentres que John Davis regresou como produtor dos primeiros tres filmes. Está protagonizado por Boyd Holbrook, Trevante Rhodes, Jacob Tremblay, Keegan-Michael Key, Olivia Munn, Thomas Jane, Alfie Allen e Sterling K. Brown, e segue a un grupo de soldados afectados por trastorno postraumático e a un científico que deben unirse para loitar contra un par de Predators e descubrir os seus plans para a humanidade.

## Personaxes 
* Boyd Holbrook como Quinn McKenna
* Trevante Rhodes como Nebraska Williams
* Jacob Tremblay como Rory McKenna
* Keegan-Michael Key como Coyle
* Olivia Munn como Casey Brackett
* Sterling K. Brown como Will Traeger
* Thomas Jane como Baxley
* Alfie Allen como Lynch
* Augusto Aguilera como 'Nettles'
* Jake Busey como Sean Keyes
* Yvonne Strahovski como Emily McKenna

## Notas
Luigi's Mansion 3

é un videoxogo de acción e aventuras de 2019 desenvolvido por Nintendo para a consola Nintendo Switch. É o terceiro título da serie ''Luigi's Mansion*, despois de *Luigi's Mansion: Dark Moon*. O obxectivo do é asumir o papel de Luigi, que debe explorar un hotel encantado, con diferentes temáticas en cada andar, e rescatar os seus amigos das pantasmas que o habitan, despois de que o grupo fose enganado polo rei Boo a unha visita de vacacións.

Xunto a unha serie de elementos de xogo que regresan das entregas anteriores, o xogo incorpora novas funcións, incluíndo movementos adicionais para capturar pantasmas, un asistente de doppelgänger ectoplasmático coñecido como Gooigi e unha funcionalidade multixogador ampliada que permite aos xogadores participar en xogos cooperativos e competitivos tanto a nivel local como en liña. O xogo recibiu valoracións positivas da crítica e foi nomeado a varios premios, gañando o premio ao "Mellor xogo familiar" nos The Game Awards 2019. O xogo vendeu 11,43 millóns de copias ata o 31 de marzo de 2022.

## Acollida 
*Luigi's Mansion 3* recibiu valoracións positivas segundo con Metacritic. Ryan McCaffrey de *IGN* tamén eloxiou o deseño de niveis e a variedade, dicindo que "*Luigi's Mansion 3'' é tan divertido, encantador e intelixentemente deseñado que agardo que recibamos máis de tres destes cada 20 anos".

## Notas 
## Véxase tamén 
### Ligazóns externas 
* Páxina oficial
Bars-M

**Bars-M** (índice GRAU 14F148) é unha serie de satélites de recoñecemento rusos.

### Características 
Os satélites Bars-M son satélites de recoñecemento electroópticos deseñados para substituír os Yantar 1KFT, que devolvía as imaxes en formato de película fotográfica, e á serie Bars, cancelada a principios de 2000. Os Bars-M foron comezados a ser desenvolvidos por TsSKB Progress en 2007. Levan un sistema de imaxe electroóptico denominado Karat e un altímetro láser dual para obter datos topográficos de alta resolución. O sistema pode obter imaxes cunha resolución de 1 metro. Estímase que cada satélite ten unha masa duns 4000 kg e que teñen unha vida prevista en órbita de 5 anos. Son lanzados mediante foguetes Soiuz 2-1a.

## Historial de lanzamentos 
## Notas 
## Véxase tamén 
### Outros artigos 
*Soiuz 2-1a
Fire of Love (filme de 2022)

ligazón=//upload.wikimedia.org/wikipedia/commons/thumb/0/05/KatiaMauriceKrafft.jpg/220px-KatiaMauriceKrafft.jpg|miniatura| Os vulcanólogos Katia e Maurice Krafft
***Fire of Love*** é un filme documental estadounidense-canadense de 2022 dirixido, escrito e producido por Sara Dosa. Segue a vida e a carreira dos vulcanólogos Maurice e Katia Krafft.

Estreouse o 20 de xaneiro no Festival de Cinema de Sundance de 2022, onde gañou o premio de edición Jonathan Oppenheim. Foi lanzado o 6 de xullo de 2022 por National Geographic Documentary Films e Neon.

## Sinopse 
A película segue a vida e a carreira dos atrevidos vulcanólogos franceses Katia e Maurice Krafft, que finalmente morreron nunha explosión volcánica en 1991, a través de imaxes de arquivo.

## Produción 
En marzo de 2021, anunciouse que Sara Dosa dirixiría un documental sobre Katia e Maurice Krafft. En xaneiro de 2022, anunciouse que Miranda July sería a narradora.

## Estrea 
A película estreouse no Festival de Cine de Sundance de 2022, onde gañou o premio de edición Jonathan Oppenheim na categoría de documental estadounidense. Pouco despois, National Geographic Documentary Films adquiriu os dereitos de distribución da película, gañando unha guerra de ofertas contra Netflix, Amazon Studios, Sony Pictures Classics, IFC Films, Universal Pictures e Paramount Pictures. Tamén se proxectou en South by Southwest o 11 de marzo de 2022. En abril de 2022, anunciouse que Neon codistribuiría a película.

## Notas
John-David F. Bartoe

**John-David Francis Bartoe**, nado en Abington, Pensilvania, o 17 de novembro de 1944, é un astronauta estadounidense retirado que formou parte da misión STS-51-F.

## Traxectoria 
Bartoe graduouse en física pola Universidade Lehigh en 1966 e é máster (1974) e ten un doutoramento (1976) na mesma materia pola Universidade Georgetown. Foi seleccionado como astronauta pola NASA, participando na misión STS-51-F e pasando un total de 7,95 días no espazo.

## Notas 
## Véxase tamén 
### Outros artigos 
*STS-51-F
O sorriso de Mona Lisa

***O sorriso de Mona Lisa*** (en ) é un filme estadounidense de 2003 dirixido por Mike Newell, escrito por Lawrence Konner e Mark Rosenthal, e protagonizado por Julia Roberts, Kirsten Dunst, Julia Stiles e Maggie Gyllenhaal. Foi producido por Revolution Studios e Columbia Pictures en asociación con Red Om Films Productions. O título é unha referencia á *Mona Lisa*, a famosa pintura de Leonardo da Vinci, e á canción homónima, interpretada orixinalmente por Nat King Cole, que foi interpretada por Seal para o filme. Julia Roberts recibiu unha cifra récord de 25 millóns de dólares pola súa intepretación, a meirande cantidade xamais gañada por unha actriz até ese momento.

Este filme é feminista e pode empregarse para educar en igualdade.

## Personaxes 
* Julia Roberts como Katherine Ann Watson
* Kirsten Dunst como Elizabeth "Betty" Warren (Jones)
* Julia Stiles como Joan Brandwyn (Donegal)
* Maggie Gyllenhaal como Giselle Levy
* Ginnifer Goodwin como Constance "Connie" Baker
* Laura Allen como Susan Delacorte
* Tori Amos como cantante na voda
* Emily Bauer como estudante
* Jordan Bridges como Spencer Jones
* Marcia Gay Harden como Nancy Abbey
* Lisa Roberts Gillan como Miss Albini
* Topher Grace como Tommy Donegal
* Annika Marks como estudante
* Donna Mitchell como Mrs. Warren
* Ebon Moss-Bachrach como Charlie Stewart
* Lily Rabe como estudante
* Krysten Ritter como estudante
* Terence Rigby como Dr. Edward Staunton
* Marian Seldes como Presidente Jocelyn Carr
* John Slattery como Paul Moore
* Juliet Stevenson como Amanda Armstrong
* Dominic West como Bill Dunbar

## Notas
Enrique Flamini

**Enrique Domingo Flamini**, coñecido en Italia como **Enrico Flamini**, nado en Rosario o 17 de abril de 1917 e finado en Roma o 11 de xaneiro de 1982, foi un futbolista italo-arxentino, que xogaba como dianteiro e centrocampista.

Era alcumado *Flaco* ("Fraco" en español) debido á súa complexión física.

## Traxectoria 
Despois de xogar no seu país natal no Racing Club de Avellaneda e no Talleres de Remedios de Escalada, chegou a Italia seis meses antes de que comezase a tempada 1939/40, na procura de documentos que acreditasen a súa ascendencia italiana. Tras conseguilo, fichou como "oriúndo" pola Lazio, por recomendación do director deportivo Alfredo Di Franco.

Debutou co club romano nun amigable en Nápoles e de inmediato demostrou a súa velocidade e precisión no tiro. O 26 de maio de 1940, co equipo pasando por un mal momento, marcou o gol decisivo no derbi que o seu equipo gañou por 1-0 ante a Roma, cun disparo desde lonxe que bateu ao porteiro rival Guido Masetti. Durante a Segunda guerra mundial deixou Italia e regresou a América do Sur, onde militou primeiro no Peñarol e logo no Cruzeiro de Rio Grande do Sul co adestrador húngaro Imre Hirschl. Trala fin do conflito volveu ao Lazio, no que militou ata 1954, cun breve paso intermedio polo Reggiana. O seu balance coa Lazio foi de 283 partidos oficiais e 44 goles.

Rematou a súa carreira en 1955, tras unha tempada no Terracina, da IV Serie.

Despois de colgar as botas traballou durante anos como adestrador na canteira da Lazio. Na tempada 1960/61 colleu as rendas do primeiro equipo, trala marcha de Fulvio Bernardini, pero non puido endereitar o mal rumbo do equipo, que acabou descendendo á Serie B por primeira vez na súa historia. Máis tarde foi segundo adestrador de Bob Lovati no equipo.

## Notas 
## Véxase tamén 
### Ligazóns externas 
* Datos do xogador en BDFA.com.ar .
Joyce Allan

**Joyce Allan**, nada o 8 de abril de 1896 e finada o 31 de agosto de 1966, foi unha conquilióloga, conservadora no Museo Australiano e ilustradora científica.

## Traxectoria 
### Primeiros anos e educación 
Allan naceu como Catherine Mabel Joyce Allan o 8 de abril de 1896 en Balmain, Sydney. Foi a oitava filla de Florence Fountain Allan, de solteira Hesketh, e Joseph Stuart Allan. 

A educación de Allan foi inicialmente privada, pero a continuou asistindo ao Fort Street Girls' High School. Durante o seu tempo no Instituto (*High School*) visitou a miúdo o Museo Australiano e clasificaba cunchas para Charles Hedley.  

En 1920 Allan obtivo un posto permanente no Museo e, tras a dimisión de Hedley en 1924, foi a responsáble da sección de conquilioloxía do Museo de Australia, con Tom Iredale como asistente. En 1925 as posicións de Allan e Iredale foron invertidas. e contribuíu á *Australian Encyclopaedia*.

Allan apareceu frecuentemente como tema de artigos en xornais e revistas, non só como resultado de ser unha muller científica, senón tamén polo seu talento para a comunicación científica.

En 1931 Allan foi nomeada para o posto de asistente científico. Durante a segunda guerra mundial traballou nos Servizos Nacionais de Emerxencia e foi nomeada asistente do superintendente de precaucións contra ataques aéreos.
* *Microcanthus joycei* Whitley, 1931.

## Notas
BATSAT

**BATSAT** (acrónimo de *Broadband Advanced Technologies Satellite*), coñecido tamén como **Teledesic T1**, foi un satélite artificial de Teledesic lanzado o 26 de febreiro de 1998 mediante un foguete Pegasus XL desde a base Vandenberg da Forza Aérea.

## Características 
BATSAT foi un satélite experimental e demostrador tecnolóxico previo para a constelación de satélites de comunicacións de Teledesic. Foi lanzado a unha órbita baixa (565 km de altura) desde a que se fixeron probas operativas simulando un satélite en produción. Entre os parámetros estudados co satélite estiveron o arrastre atmosférico á altura de operación do satélite, o control de potencia das ligazóns de radio, o retardo na propagación da radio en banda Ka debido á atmosfera, a sincronización co GPS, a estabilidade da ligazón láser e as interferencias causadas polo Sol e a Lúa. Despois de cumprir a súa misión, BATSAT reentrou na atmosfera terrestre o 9 de outubro de 2000.

## Notas 
## Véxase tamén
### Outros artigos
*Pegasus XL
Workington

**Workington** é unha cidade e parroquia civil na costa oeste do municipio de Allerdale, no condado de Cumbria, Inglaterra.

## Xegrafía 
A cidade estivo historicamente en Cumberland.

A súa poboación, no ano 2011 era de 25 207 habitantes.

## Deportes 
### Fútbol 
O principal equipo de fútbol da cidade é o Workington, que xogou na Premier League de 1951 a 1977.

## Cidades irmandadas 
* Val-de-Reuil, Francia
* Selm, Alemaña
* Bad Belzig, Alemaña

## Notas 
## Véxase tamén 
### Ligazóns externas 
* Workington na *Enciclopedia Británica*.
Freshwater, Nova Gales do Sur

**Freshwater** é un suburbio do norte de Sidney, no estado de Nova Gales do Sur, en Australia.

## Xeografía 
O barrio está situado a unha altitude media de 10 msnm e ocupa unha superficie de 1,8 km2. 

Segundo o censo de 2016 contaba con 8 866 habitantes, polo que a súa densidade de poboación, nese ano, era de 4 930 hab./km2. 

O seu código postal é 2096. 

O ingreso medio semanal dos sus fogares é de 1 833 AUD, por riba da media nacional.

O barrio está situado a 17 km ao nordeste do Distrito Central de Negocios de Sidney, na zona do goberno local do municipio de Warringah, na rexión das praias do norte.

## Orixe dos seus residentes 
Dos seus residentes, o 67,7 % naceron en Australia, o 8,4 % en Inglaterra e o 2,9 % en Nova Zelandia.

## Historia 
Desde 1923 até 2008 foi coñecida como Harbord.

## Notas 
## Véxase tamén 
### Ligazóns externas 
* Freshwater en *harborddiggers.com.au* .
Selección feminina de hóckey sobre xeo de Hungría

A **selección feminina de hóckey sobre xeo de Hungría** é o equipo que representa a Hungría nas competicións internacionais de hóckey sobre xeo en categoría feminina. En 2022, a IIHF publicou a clasificación mundial de seleccións, na que a República Checa ocupou o 11º posto. En 2022 había 1&nbsp;144 xogadoras na República Checa.

## Notas 
## Véxase tamén 
### Ligazóns externas 
* Sitio web da Federación Húngara de hóckey sobre xeo
Calidris

***Calidris*** é un xénero de aves caradriformes da familia dos escolopácidos.

## Taxonomía 
### Descrición 
O xénero foi descrito en 1804 polo naturalista e zoólogo alemán, especialista en  ornitoloxía e herpetoloxía, Blasius Merrem.

### Etimoloxía 
O nome científico *Calidris* está tirado do grego antigo καλυδρίς *calydrís*, termo empregado por Aristóteles para designar algunhas aves acuáticas de cor gris.

### Sinónimos 
Ademais de polo nome actualmante válido, o xénero coñeceuse tamén polos sinónimos: de tamaño de pequeno a mediano, ás longas e bico relativamente curto.

Os seus bicos tienen puntas moi sensibles que conteñen numerosos corpúsculo de Herbst, o que permite que estas aves localicen presas enterradas na lama, que normalmente buscan con inquietas carreiras e sondaxes.

## Notas 
## Véxase tamén 
### Bibliografía 
* del Hoyo J., Elliott A. & Sargatal J. (1996): *Handbook of the Birds of the World. Volume 3. Hoatzin to Auks*. BirdLife International,  Cambridge, Reino Unido e Lynx Edicions, Barcelona. España. ISBN 978-8487-334-20-7.
* Richad (2006): *A Complete Guide to Arctic Wildlife*. Londres: Christopher Helm. ISBN 0-7136-7039-8.
* Taylor D. (2006): ''Guide des limicoles d'Europe, d'Asie et d'Amérique du Nord*. París: Delachaux & Niestlé. ISBN 978-2-6030-1408-0.

### Outros artigos 
* Caradriformes
* Escolopácidos

### Ligazóns externas 
* Calidris na Enciclopedia Británica.
* *Calidris* en ADW.
* *Calidris'' Merrem 1804 na EOL.
Blasius Merrem

**Blasius Merrem**, nado en Bremen o 4 de febreiro de 1761 e finado en Marburgo o 23 de febreiro de 1824, foi un naturalista e zoólogo alemán, especialista en ornitoloxía e herpetoloxía.

## Traxectoria 
Fillo dun comerciante, Merrem dedicouse inicialmente ao estudo das linguas (árabe, latín, grego). 

Ingresou na Universidade de Gotinga en 1778, onde foi alumno de Johann Friedrich Blumenbach e interesouse pola zooloxía en xeral e pola ornitoloxía e a herpetoloxía en particular.

## Obras 
* *De animalibus scythicis apud Plinium.* Goettingae: Grape, 1781.
* *Vermischte Abhandlungen aus der Thiergeschichte*. Göttingen: Boßiegel, 1781. 
* *Versuch eines Grundrisses zur allgemeinen Geschichte und natürlichen Eintheilung der Voegel*. Leipzig: Müller, 1788.
* *Beytraege zur Naturgeschichte. Beytraege zur Geshichte* [sic] *der Amphibien.* Erstes Heft. Duisburg und Lemgo: Meyer 1790. 
* *Beytraege zur Naturgeschichte. Beytraege zur Geschichte der Amphibien*. Zweytes Heft. *Beschreibung der Amphibiensammlung des Herrn Doctors und Medicinalraths Janssen in Düsseldorf*. Erstes Stück. Leipzig: Verlagshandlung der Gelehrten, Leipzig, 1790; 2. Aufl. Essen: Baedeker 1829.
* *Handbuch der Pflanzenkunde nach dem linneischen System*. Marburg: Neue academische Buchhandlung, 1809.
* *Versuch eines Systems der Amphibien (Tentamen systematis amphibiorum)*. Marburg: Krieger, 1820. 
* *Beitraege zur Naturgeschichte. Beitraege zur Geschichte der Amphibien*. Drittes Heft. I. *Verbesserungen und Zusätze zu den ersten beiden Heften*, S. 1–62. II. *Bemerkungen über die Amphibien des Vorgebirges der guten Hoffnung und Beschreibungen einiger derselben*, S. 63–141. Baedeker: Essen, 1821.

## Abreviatura 
A abreviatura **Merrem** emprégase pare recoñecer a Blasius Merrem como autoridade na descrición e taxonomía en zooloxía.

## Notas 
## Véxase tamén 
### Bibliografía 
* Josef F. Schmidtler (2006): "Blasius Merrems (1790) Beytraege zur Geschichte der Amphibien" – eine neue Ära in der Methodik der Schlangen-Darstellung. En: Sekretär. *Beiträge zur Literatur und Geschichte der Herpetologie und Terrarienkunde* **99** (2): 45–60.
* Hans Wilhelm Bohle: *Von der Naturgeschichte zur Zoologie. Blasius Merrem und die Entwicklung der Zoologie an der Universität Marburg im 19. Jahrhundert (1807-1928)*, Band 12 der Reihe Academia Marburgensis. ISBN 978-3-8309-3215-4.
Pasaba por aquí

***Pasaba por aquí*** (en ) é un filme británico de 2022 dirixido por Babak Anvari. Está protagonizado por George MacKay, Percelle Ascott, Kelly Macdonald e Hugh Bonneville. 

*Pasaba por aquí* estreouse o 31 de agosto de 2022 a través de Netflix, onde conta con versión substitulada en galego.

## Personaxes 
* Hugh Bonneville como Hector Blake
* Percelle Ascott como Jameel "Jay" Agassi
* George MacKay como Toby Nealey
* Kelly Macdonald como Lizzie Nealey
* Varada Sethu como Naserine "Naz" Raheem
* Antonio Aakeel como Faisal
* Marilyn Nnadebe como PC Hunter
* Yazdan Qafouri como Omid

## Notas 
## Véxase tamén 
### Outros artigos 
* Lista de títulos con versión en galego nas plataformas de streaming
Santa Eufemia, Santo Antolín, Sarria

**Santa Eufemia** é un lugar da parroquia de Santo Antolín no concello lugués de Sarria na comarca de Sarria.

## Lugares e parroquias 
### Lugares de Santo Antolín 
### Parroquias de Sarria
Rubín, Rubín, Sarria

**Rubín** é un lugar da parroquia de Rubín, no concello lugués de Sarria, na comarca de Sarria.

Segundo o Instituto Galego de Estatística, en 2024 tiña 22 habitantes (12 homes e 10 mulleres).

## Lugares e parroquias 
### Lugares de Rubín 
### Parroquias de Sarria 
## Notas
The Lincoln Lawyer (serie de televisión)

***The Lincoln Lawyer*** é unha serie de televisión estadounidense creada por David E. Kelley e desenvolvida por Ted Humphrey. Está baseada na novela de 2008 *The Brass Verdict* de Michael Connelly, unha secuela da novela *The Lincoln Lawyer*. Está protagonizada por Manuel Garcia-Rulfo como Mickey Haller, un avogado defensor dos Ánxeles. Neve Campbell, Becki Newton, Jazz Raycole, Angus Sampson e Christopher Gorham compoñen o resto do elenco.

Estreouse en Netflix o 13 de maio de 2022, onde conta con opción de subtitulado en galego. Foi traducido por Bruno Martínez Pita.

## Personaxes 
* Manuel Garcia-Rulfo como Mickey Haller
* Neve Campbell como Maggie McPherson
* Becki Newton como Lorna Crain
* Jazz Raycole como Izzy Letts
* Angus Sampson como Cisco
* Christopher Gorham como Trevor Elliott

## Notas 
## Véxase tamén 
### Outros artigos 
* Lista de títulos con versión en galego nas plataformas de streaming
Esquí nórdico

[miniatura|[Anna Haag no Campionato do Mundo de esquí nórdico 2011 en Oslo]]
O **esquí nórdico** engloba os distintos tipos de esquí en que a punta da bota está fixada de xeito que permite que o talón se eleve do esquí, a diferenza do esquí alpino, en que a bota está unida ao esquí dende os dedos ao talón. As disciplinas recreativas inclúen o esquí de fondo e o telemark.

Os eventos olímpicos son o esquí de fondo competitivo, o salto de esquí e a combinación nórdica, un evento que combina o esquí de fondo e os saltos. Os Campionatos do Mundo de Esquí Nórdico da Federación Internacional de Esquí (FIS) acollen estes deportes cada ano impar, mais tamén hai campionatos separados noutros eventos, como telemark e saltos de esquí. O bíatlon combina o esquí de fondo e o tiro con rifle, mais non está incluído como disciplina nórdica segundo as regras da FIS, senón que está baixo a xurisdición da Unión Internacional de Bíatlon.

A biomecánica do esquí de fondo competitivo e do salto de esquí foi obxecto de serios estudos. O esquí de fondo require forza e resistencia e o salto de esquí require eficiencia aerodinámica; os dous requisitos tradúcense en habilidades específicas que se optimizan no adestramento e na competición.

## Orixe 
O esquí recreativo comezou con probas de esquí e carreiras organizadas polas infantarías norueguesa e sueca. As carreiras e os exercicios militares incluían descensos por terreos accidentados, prácticas de tiro mentres esquiaban costa abaixo e esquí de fondo de 3&nbsp;km coa mochila militar chea. Slálom (en ) é unha palabra de orixe norueguesa que entrou no vocabulario internacional do esquí. Na década de 1800 os esquiadores da rexión de Telemark desafiábanse mutuamente en "pendentes salvaxes" (*ville låmir*), mentres que as pendentes máis suaves tiñan o adxectivo "sla". Algunhas carreiras eran en "cursos accidentados" (*kneikelåm*) e ás veces incluían "saltos empinados" (*sprøytehopp*) por dificultade. Estas carreiras do século XIX en Telemark tiñan lugar en camiños particularmente difíciles, xeralmente dende unha montaña empinada, por escorregadoiros de madeira e remataban cun xiro pronunciado ("xiro de Telemark") nun campo ou lago xeado.

## Notas
Esculina

{{chembox
| Watchedfields = changed
| verifiedrevid = 477243218
| ImageFile=Aesculin.svg
| ImageSize=270px
| IUPACName=6-(β--Glicopiranosiloxi)-7-hidroxi-2*H*-1-benzopiran-2-ona **PIN:** 7-Hidroxi-6-{[(2*S*,3*R*,4*S*,5*S*,6*R*)-3,4,5-trihidroxi-6-(hidroximetil)oxan-2-il]oxi}-2*H*-1-benzopiran-2-ona
| OtherNames = Aesculina ; esculetina 6-β-D-glicósido ; 6,7-dihidroxicumarina 6-β-D-glicósido ; 6,7-dihidroxicromen-2-ona 6-β-D-glicósido
|Section1=
|Section2=
|Section3=
}}
A **esculina** (ás veces escrito aesculina) é un glicósido cumarínico que aparece de forma natural nas árbores das especies *Aesculus hippocastanum* (castiñeiro de Indias), *Aesculus californica*, no arbusto *Bursaria spinosa*, na dafnina (a resina verde escura de *Daphne mezereum*) e tamén na infusión de *Taraxacum*.

## Usos 
Como medicamento úsase ás veces como axente vasoprotector.

A esculina tamén se usa no laboratorio de microbioloxía para a identificación de especies bacterianas como as dos xéneros *Enterococcus* e *Listeria*, Algunhas bacterias poden hidrolizar a esculina, o cal serve para a súa identificación. A hidrólise da esculina forma esculetina (6,7-dihidroxicumarina) e glicosa. A esculetina forma complexos de cor marrón escura ou negros co citrato férrico, o que permite a lectura do test.

O ágar de bile esculina é sementado coa bacteria e incubado a 37&nbsp;°C durante 24&nbsp;horas. A presenza dun halo marrón escuro ou negro indica que o test é positivo. Un test positivo pode producirse cando están presentes bacterias dos xéneros *Enterococcus*, *Aerococcus* e *Leuconostoc*, por exemplo. A esculina fluoresce baixo a luz ultravioleta (a lonxitudes de onda de 360&nbsp;nm) e a hidrólise da esculina orixina a perda de dita fluorescencia.

*Enterococcus* normalmente dá positivo en só catro horas despois de ser inoculado.

miniatura|Espectro visible UV da esculina cun máximo de absorbancia a 346 nm

## Advertencias 
A inxestión de esculina, normalmente por comer castañas do castiñeiro de Indias, que son tóxicas, igual que toda a planta, pode producir intoxicacións en persoas e animais.

## Notas
Agrelos, A Broza, O Saviñao

**Agrelos** é un lugar da parroquia da Broza no concello lucense do Saviñao, na comarca de Terra de Lemos. Segundo o IGE, en 2022 tiña 1 habitante (1 muller).

## Lugares e parroquias 
### Lugares da Broza 
### Parroquias do Saviñao 
## Notas 
## Véxase tamén 
### Outros artigos 
* Lugares do Saviñao
Eirexe, Louredo, O Saviñao

**Eirexe** é un lugar da parroquia de Louredo no concello do Saviñao, na comarca de Terra de Lemos. Segundo o Instituto Galego de Estatística, en 2024 tiña 9 habitantes (2 homes e 7 mulleres).

## Toponimia 
O topónimo **Eirexe** (do latín , o lugar da igrexa) débese á presenza no lugar da igrexa de Santiago de Louredo.

## Lugares e parroquias 
### Lugares de Louredo 
### Parroquias do Saviñao 
## Notas
Eirexe, Marrube, O Saviñao

**Eirexe** é un lugar da parroquia de Marrube no concello do Saviñao, na comarca de Terra de Lemos. Segundo o Instituto Galego de Estatística, en 2024 tiña 11 habitantes (5 homes e 6 mulleres).

## Toponimia 
A orixe do topónimo é o latín , o lugar da igrexa.

## Lugares e parroquias 
### Lugares de Marrube 
### Parroquias do Saviñao 
## Notas
Lamas, Ousende, O Saviñao

**Lamas** é un lugar da parroquia de Ousende no concello do Saviñao, na comarca de Terra de Lemos. Segundo o Instituto Galego de Estatística, en 2024 tiña 3 habitantes (2 homes e 1 muller).

## Toponimia 
O orónimo provén do latín , e indica un lugar con lama ou lodo.

## Lugares e parroquias 
### Lugares de Ousende 
### Parroquias do Saviñao 
## Notas
A Pena, A Cova, O Saviñao

**A Pena** é un lugar da parroquia da Cova no concello do Saviñao, na comarca de Terra de Lemos. Segundo o Instituto Galego de Estatística, en 2024 tiña 5 habitantes (3 homes e 2 mulleres).

## Notas 
## Lugares e parroquias 
### Lugares da Cova 
### Parroquias do Saviñao
Belesar, Diomondi, O Saviñao

**Belesar** é un lugar da parroquia de Diomondi no concello do Saviñao, na comarca de Terra de Lemos. Segundo o Instituto Galego de Estatística, en 2024 tiña 11 habitantes (7 homes e 4 mulleres).

Está situado xunto ao lugar de Belesar (Belesar, Chantada).
## Toponimia
O topónimo **Belesar** ten orixe no antropónimo de orixe xermánica  a partir da forma en xenitivo.

## Lugares e parroquias 
### Lugares de Diomondi 
### Parroquias do Saviñao 
## Notas
A Torre, Rebordaos, O Saviñao

**A Torre** é un lugar da parroquia de Rebordaos no concello do Saviñao, na comarca de Terra de Lemos.

## Toponimia
Recibe o seu nome da torre da Candaira.
## Lugares e parroquias 
### Lugares de Rebordaos 
### Parroquias do Saviñao 
## Notas 
## Véxase tamén 
### Outros artigos 
* Lugares do Saviñao
Concello de Herrljunga

**Herrljunga** é un municipio sueco (*kommun*) do condado de Västra Götaland. Anteriormente pertencía ao desaparecido condado de Älvsborg. A súa capital é Herrljunga. No ano 2022 o concello tiña unha poboación de 9 492 habitantes.

O concello atópase no centro do *landskap* de Västergötland e limita ao noroeste co de Essunga, ao norte co de Vara, ao leste co de Falköping, aos sueste co de Ulricehamn, ao sur co de Borås e ao oeste co municipio de Vårgårda.

## Notas
A Corredoira, San Vitoiro de Ribas de Miño, O Saviñao

**A Corredoira** é un lugar da parroquia de San Vitoiro de Ribas de Miño no concello do Saviñao, na comarca de Terra de Lemos. Segundo o Instituto Galego de Estatística, en 2024 tiña 7 habitantes (4 homes e 3 mulleres).

## Topónimo 
O topónimo *Corredoira* fai referencia a un camiño para carros.

## Lugares e parroquias 
### Lugares de San Vitoiro de Ribas de Miño 
### Parroquias do Saviñao 
## Notas
Concello de Hjo

**Hjo** é un municipio sueco (*kommun*) do condado de Västra Götaland. Anteriormente pertencía ao desaparecido condado de Skaraborg. A súa capital é a localidade de Hjo. En decembro do ano 2024 o concello tiña unha poboación de 9 350 habitantes.

## Historia administrativa 
A área do concello correspóndese á das parroquias de Fridene, Fågelås, Grevbäck, Hjo, Korsberga e Mofalla. Nesas parroquias formáronse coa reforma municipal de 1862 concellos rurais co mesmo nome, agás na de de Fågelås, na que se crearon dous, Norra Fågelås e Södra Fågelås. Na zona atopábase tamén a cidade de Hjo que en 1863 formou un concello urbano.

Coa reforma municipal de 1952 creáronse os grandes concellos de *Fågelås* (a partir dos anteriores concelos rurais de Brandstorp, Norra Fågelås e Södra Fågelås), *Fröjered* (de Fridene, Fröjered e Korsberga) e *Värsås* (de Edåsa, Forsby, Ljunghem, Mofalla, Sventorp, Varola e Värsås). Ao mesmo tempo, os municipios rurais de Grevbäck e Hjo fusionáronse coa cidade de Hjo.

O concello de Hjo naceu coa reforma municipal de 1971 a partir da cidade Hjo e dunha parte do concello rural de Värsås (a parroquia de Mofalla). En 1974 incorporouse unha parte do concello de Fågelås (as parroquias de Norra Fågelås oe Södra Fågelås) e unha parte do de Fröjered (as parroquias de Fridene e Korsberga).

## Xeografía 
O concello esta no leste da provincia histórica de Västergötland, na ribeira oeste do lago Vättern. Hjo limita ao sur co municipio de Habo, no condado de Jönköping, ao suroeste co concello de Tidaholm, ao oeste co de Skövde, ao noroeste co de Tibro e ao norte co de Karlsborg. Ao leste o municipio ten fronteira marítima co concello de Ödeshög no condado de Östergötland e ao sueste co de Jönköping, no condado do mesmo nome.

## Notas
Max Svensson

**Max Svensson Río**, nado en Barcelona o 8 de novembro de 2001, é un futbolista español que xoga como dianteiro no Osasuna Promesas, da Primeira División RFEF.

## Traxectoria 
Naceu en Barcelona na época en que seu pai, Tomas, xogaba ao balonmán no FC Barcelona. Cando este fichou polo HSV Hamburg seis meses despois, a familia trasladouse a Hamburgo, e no 2005 regresaron a España, vivindo primeiro en Pamplona e logo en Valladolid, mentres Tomas militaba no San Antonio e no BM Valladolid respectivamente. Finalmente, en 2012 establecéronse en Barcelona.

O 16 de decembro de 2020, debutou co primeiro equipo na Copa do Rei, da man do adestrador Vicente Moreno, substituíndo a Wu Lei nun triunfo por 0-1 sobre o Llagostera. Ao mes seguinte estreouse na Segunda División, ante o Rayo Vallecano no RCDE Stadium. Xogou un total de catro encontros co primeiro equipo esa tempada, participando do ascenso á Primeira División. Na seguinte tempada marcou 9 goles co filial na Segunda Federación e xogou dous partidos de Copa co primeiro equipo.

O 1 de setembro de 2022 anunciouse a súa cesión ao Deportivo da Coruña, da Primeira División RFEF. Debutou co equipo galego na primeira xornada da competición, ante o Talavera en Riazor, substituíndo a Quiles no último cuarto de hora de xogo. Non volveu ter minutos con Borja Jiménez no banco, pero a súa situación mudou coa chegada dun novo adestrador Óscar Cano, que o colocou de titular dende o seu primeiro partido. Finalmente acabou xogando 29 partidos, máis da metade deles como titular, e marcou 5 goles. Disputou a promoción de ascenso, marcando o único gol na vitoria da ida das semifinais contra o Castellón, pero o equipo coruñés caeu eliminado no partido de volta.

Para a tempada 2023/24 volveu saír cedido, desta vez ao Osasuna Promesas, tamén de Primeira RFEF.
## Vida persoal 
É fillo da da española Montse Río e do sueco Tomas Svensson, considerado como un dos mellores porteiros de balonmán da historia. Ademais é curmán da atleta sueca Maja Åskag.

## Palmarés 
;Espanyol
* **Segunda División (1):** 2020/21.

## Notas 
## Véxase tamén 
### Ligazóns externas 
* Datos do xogador en LaPreferente.com .
A Airexa, Rosende, Sober

**A Airexa** é un lugar da parroquia de Rosende no concello lugués de Sober na comarca de Terra de Lemos. Segundo o Instituto Galego de Estatística, en 2024 tiña 5 habitantes (2 homes e 3 mulleres).

## Toponimia 
O topónimo **A Airexa** (do latín , o lugar da igrexa) débese á presenza no lugar da igrexa parroquial de San Miguel de Rosende.

## Lugares e parroquias 
### Lugares de Rosende 
### Parroquias de Sober 
## Notas
BeiDou

miniatura|Órbitas dos satélites BeiDou 3.
**BeiDou** ou máis completamente **BeiDou Navigation Satellite System** (**BDS**) é un sistema de navegación por satélite da República Popular da China.

## Características 
BeiDou comezou a desenvolverse en 1994 cos satélites BeiDou-1, lanzados entre 2000 e 2003 á órbita xeoestacionaria e adicados a demostrar a viabilidade do sistema de navegación chinés. Entre 2004 e 2012 lanzáronse 14 satélites do sistema BeiDou xa en produción (denominado *BDS-2*) para dar servizo a usuarios da rexión de Asia-Pacífico. O terceiro paso, o lanzamento dos satélites BDS-3 para dar cobertura global, comezou en 2009, acadándose a cobertura global en 2020.

A constelación de satélites BeiDou está composta polos seguintes tipos de satélites:

### BeiDou 2G
Os oito satélites BeiDou-2 G son parte da segunda fase de despregue do sistema BeiDou e foron lanzados entre 2010 e 2019 mediante foguetes CZ-3C. Tamén están na órbita xeoestacionaria e usan o bus DFH-3. A bordo levan unha antena de aliñación de fase para enviar os sinais de navegación, un retrorreflector láser, unha antena parabólica para as bandas S e L e unha antena de corno para a banda C. O primeiro satélite da serie fallou un tempo despois de entrar en órbita.

### BeiDou 2M e BeiDou 2I
Os BeiDou 2M e BeiDou 2I son compoñentes da segunda fase inxectados en órbitas medias, duns 21.000 km de altura (os BeiDou 2M) e inclinadas (BeiDou 2I). Lanzáronse doce, sete do tipo 2I e cinco 2M. Usan o bus DFH-3 e levan a bordo unha antena de aliñación de fase e un retrorreflector láser.

### BeiDou 3G
Os BeiDou 3G son o compoñente xeoestacionario da fase 3 do sistema BeiDou. Usan o bus DHF-3B, cunha antena de aliñación de fase, un retrorreflector láser e antenas despregables para as bandas S, L e C.

### BeiDou 3I
Os BeiDou 3I lánzanse a órbitas xeoestacionarias inclinadas e son parte da fase 3 de despregue de BeiDou. Teñen masas de arredor de 4 toneladas.

### BeiDou 3M
Os BeiDou 3M sitúanse en órbita de preto de 21.000 km de altura e forman parte da fase 3 do sistema BeiDou. Lanzáronse 14, todos mediante foguetes CZ-3B.

## Historial de lanzamentos 
## Notas 
## Véxase tamén 
### Outros artigos 
*CZ-3A
*CZ-3B
*CZ-3C
A Airexa, Lobios, Sober

**A Airexa** é un lugar da parroquia de Lobios no concello lugués de Sober na comarca de Terra de Lemos. Segundo o Instituto Galego de Estatística, en 2024 tiña 24 habitantes (14 homes e 10 mulleres).

## Toponimia 
A orixe do topónimo é o latín , o lugar da igrexa.

## Lugares e parroquias 
### Lugares de Lobios 
### Parroquias de Sober 
## Notas
A.S. Karditsas

O **Athlitikos Syllogos Karditsas** (en grego: Αθλητικός Σύλλογος Καρδίτσας), coñecido por motivos de patrocinio como **Karditsa Biologiko Xorio**, é un equipo profesional de baloncesto grego con sede na localidade de Karditsa, Tesalia. O club compite desde a temporada 2022−23 actualmente na máxima categoría do baloncesto grego, a A1 Ethniki. Foi fundado en 2016 e xoga os seus encontros como local no Neo Kleisto Gymnastirio Karditsas, recinto con capacidade para 2&nbsp;505 espectadores ampliábeis até os 3&nbsp;500.

## Historia 
O AS Karditsas foi fundado na súa forma actual en 2006, como resultado dunha fusión entre os clubs A.S. Karditsa-21os Aionas e o G.S. Amilla Karditsas. O Karditsa-21os Aionas xa fora formado a partir da fusión entre o Aiada Karditsas e o Filathlitikou Karditsas, mentres que o Amila Karditsas formouse a partir da fusión entre o G.S. Karditsas, onde o coñecido xogador grego Ioannis Bourousis comezou a xogar ao baloncesto xuvenil, e o Anagennisis Karditsas. Como resultado, considérase xeralmente que o club actual incorpora a historia e tradición de todos os clubs anteriores. O club xogou na C Ethniki de cuarta categoría durante a temporada 2014−15, ascendendo sucesivamente até a A1 Ethniki, a máxima categoría, na temporada 2022−23 tras gañar a A2 Ethniki coa colaboración no último ano de xogador de Bourousis.

## Xogadores 
### Destacados 
*  Ioannis Athinaiou
*  Ioannis Bourousis
*  Dimitris Gravas
*  Nikos Kalles
*  Theodoros Karras
*  Spyros Magkounis
*  Alexis Spyridonidis
*  Theodoros Tsiloulis
*  Dimitrios Verginis
*  Javin DeLaurier
*  Milovan Drašković
*  Stefan Đorđević

## Palmarés 
**Segunda División de Grecia**
* **Campión (1)**: 2022

## Notas 
## Véxase tamén 
### Ligazóns externas 
* Páxina web oficial
Robert L. Behnken

**Robert Louis Behnken**, nado en Creve Coeur, Montana, o 7 de xullo de 1970, é un astronauta estadounidense que formou parte das misións STS-123, STS-130 e Crew Dragon Demo-2.

## Traxectoria 
Behnken graduouse en enxeñaría mecánica pola Universidade de Washington en 1992 e é máster polo Instituto de Tecnoloxía de California en 1993, cun doutoramento na mesma materia pola mesma institución en 1997. Foi seleccionado como astronauta pola NASA en xullo de 2000, participando nas misións STS-123, STS-130 e Crew Dragon Demo-2 e pasando un total de 93 días no espazo.

## Notas 
## Véxase tamén 
### Outros artigos 
*STS-123
*STS-130
*Crew Dragon Demo-2
A Lama do Outeiro, Rosende, Sober

**A Lama do Outeiro** é un lugar da parroquia de Rosende no concello lugués de Sober na comarca de Terra de Lemos.

## Toponimia 
O topónimo "Lama" é unha palabra latina ou prelatina, co significado de barro, lodo. A orixe do topónimo "Outeiro" é o latín , que é unha parte alta ou elevación do terreo.

## Lugares e parroquias 
### Lugares de Rosende 
### Parroquias de Sober 
## Notas
Naz de Arriba, San Martiño de Anllo, Sober

**Naz de Arriba** é un lugar da parroquia de San Martiño de Anllo no concello lugués de Sober na comarca de Terra de Lemos. Segundo o Instituto Galego de Estatística, en 2024 tiña 11 habitantes (5 homes e 6 mulleres).

Está situado xunto a Naz de Arriba (Rosende).

## Notas 

## Lugares e parroquias 
### Lugares de San Martiño de Anllo 
### Parroquias de Sober
Huddinge

**Huddinge** é un municipio sueco (*kommun*) do condado de Estocolmo. A súa capital é Huddinge centrum. O concello limita ao norte co municipio de Estocolmo e a súa maioría está dentro da área urbana da capital sueca. No ano 2022 o concello tiña unha poboación de 114 350 habitantes.

## Administración histórica 
Huddinge é un dos poucos concellos suecos que, dende a introdución das ordenanzas municipais de 1962, non se viu afectado significativamente polas reformas municipais levadas a cabo durante o século XX no país. Polo tanto, a actual área do concello correspóndese á da antiga parroquia de Huddinge onde se fundou o concello rural do mesmo nome en 1863.

Dentro do concello de Huddinge houbo unha serie de localidades municipais: Segeltorp (1924-1953), Hörningsnäs (5 de decembro de 1915-1947), Stuvsta (1924-1947), Fullersta (1924-1947), Snättringe (2 de novembro de 1928-1947). Os catro últimos fusionáronse en 1947 coa localidade municipal de Huddinge que se creara en 1924, formando un gran concello. Este disolveuse o 31 de decembro de 1952.

O 1 de xaneiro de 1963 Skärholmen e Vårberg, cunha superficie de 3,77 km², integráronse na cidade de Estocolmo.

O municipio rural de Huddinge reorganizouse en 1971 para formar o actual concello de Huddinge.

Dende a súa fundación ata o ano 2007 o concello pertenceu ao partido xudicial de Huddinge, e dende entón pertence ao de Södertörn.

## Notas
Concello de Hofors

**Hofors** é un municipio sueco (*kommun*) do condado de Gävleborg. A súa capital é o núcleo urbano de Hofors. No ano 2022 o concello tiña unha poboación de 9 542 habitantes.

Durante moitos séculos Hofors foi unha comunidade industrial distinta, e a empresa mineira Gästriklands bergslag tiña no municipio as súas actividades.

## Administración histórica 
A área do concello conrrespóndese á da parroquia de Torsåker, que se converteu no municipio rural de Torsåker coa reforma municipal de 1862. No ano 1925 o municipio rural de Hofors separouse de Torsåker.

A reforma municipal de 1952 non afectou ás divisións da zona.

O concello de Hofors naceu coa reforma municipal de 1971, a partir dos municipios rurais de Hofors e Torsåker.

## Notas
Julián Cerviño

**Julián Cerviño Iglesia** é un xestor tecnolóxico galego, desde 2022 director da AMTEGA, a axencia tecnolóxica da Xunta de Galicia.

## Traxectoria 
Licenciouse en Física pola Universidade de Santiago de Compostela, pero traballou toda a vida en proxectos tecnolóxicos desde a administración galega. Foi consultor sénior na xestión de proxectos na área de infraestruturas da  AMTEGA, a axencia autonómica responsable pola innovación tecnolóxica e os servizos informáticos. Como parte do seu traballo, participou na creación de Ianus, o sistema de historia clínica electrónica, e no lanzamento da receita electrónica en Galicia.

Empresarialmente, e en paralelo á súa carreira na administración pública, foi ata 2021 administrador da consultora Queres, especializada en saúde electrónica, en 2020 integrada na consultora española Izertis, empresa da que Cerviño é accionista.
En setembro de 2022, logo da dimisión de Mar Pereira, foi nomeado por Alfonso Rueda novo director da AMTEGA..

## Notas
A Lama, Santiorxo, Sober

**A Lama** é un lugar da parroquia de Santiorxo no concello lugués de Sober na comarca de Terra de Lemos. Segundo o Instituto Galego de Estatística, en 2024 estaba deshabitado.

## Toponimia 
O orónimo provén do latín , e indica un lugar con lama ou lodo.

## Lugares e parroquias 
### Lugares de Santiorxo 
### Parroquias de Sober 
## Notas
Outeiro, Proendos, Sober

**Outeiro** é un lugar da parroquia de Proendos no concello lugués de Sober na comarca de Terra de Lemos. Segundo o IGE, en 2023 tiña 2 habitantes (2 homes).

## Toponimia 
A orixe do topónimo é o latín , que é unha parte alta ou elevación do terreo.

## Lugares e parroquias 
### Lugares de Proendos 
### Parroquias de Sober 
## Notas 
## Véxase tamén 
### Outros artigos 
* Lugares de Sober
Vigo, Amandi, Sober

**Vigo** é un lugar da parroquia de Amandi no concello lugués de Sober na comarca de Terra de Lemos.

## Toponimia 
A orixe do topónimo é o latín  (acusativo de *vicus, vici*, "aldea sen murallas"), frecuente para aqueles pequenos poboamentos semiurbanos ou rurais sen fortificar, ou "aldeas".

## Lugares e parroquias 
### Lugares de Amandi 
### Parroquias de Sober 
## Notas 
## Véxase tamén 
### Outros artigos 
*Lugares de Sober